
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1701 

18 Δεκεμβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Αντικατάσταση μέλους του Διοικητικού Συμβουλίου 
της Ανώνυμης Εταιρείας «Οργανισμός Σχολικών 

Κτιρίων» (Ο.Σ.Κ. Α.Ε.). 1 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων (ΕΙΒ) για κάλυψη 
δανείου της στον Οργανισμό Σχολικών Κτιρίων Α.Ε. 

(ΟΣΚ) ποσού 100 εκατομμυρίων ευρώ. 2 

Τροποποίηση της 30062/12-7-2000 απόφασης «Ορι¬ 
σμός μελών του Διοικητικού Συμβουλίου του Μετο¬ 
χικού Ταμείου Πολιτικών Υπαλλήλων (Μ.Τ.Π.Υ.)».. 3 

Καθορισμός αποζημίωσης επιτροπής για την μηχα¬ 
νοργάνωση των Οικονομικών Υπηρεσιών της Κε¬ 
ντρικής Υπηρεσίας των Σ.Τ.Ε. 4 

Υπερωριακή απασχόληση υπαλλήλων που απασχο¬ 
λούνται σεΕιδικά Σχολεία. 5 

Έγκριση ωρών υπερωριακής απασχόλησης υπαλλή- 
λωντης Κεντρικής Υπηρεσίας του ΓΠε.Σ.Υ. Αττικής 

για το έτος 2001 . 6 

Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας του Πε.Σ.Υ.Δυτικής 
Ελλάδος για το έτος 2001. 7 


Υπέρβαση του ανωτάτου ορίου των 120 ημερών κίνη¬ 
σης εκτός έδρας κατά εξήντα μέρες για τους γεω¬ 
τεχνικούς Υπαλλήλους της Ν.Α. Πέλλας, Σερρών, 
Θεσ/νίκης και τους αποσπασμένους σ’αυτήν γεω¬ 
τεχνικούς υπαλλήλους του Υπουργείου Γεωργίας 8 
Κανονισμός Διαχείρισης Δαπανών της ΕΕΤΤ και Παρο¬ 
χή σχετικών Εξουσιοδοτήσεων. 9 


ΑΠΟΦΑΣΕΙ Σ 

Αριθ. ΣΤ 1/2745 (1) 

Αντικατάσταση μέλους του Διοικητικού Συμβουλίου της 
Ανώνυμης Εταιρείας «Οργανισμός Σχολικών Κτιρίων» 
(Ο.Σ.Κ. Α.Ε.). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις 

1. Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/Α). 


2. Του άρθρο 27 του Ν. 2081/92 (ΦΕΚ 154/Α') 

3. Των άρθρων 6 και 7 του Ν. 2414/1996 « Εκσυγχρονι¬ 
σμός των Δημοσίων Επιχειρήσεων και Οργανισμών και 
άλλες διατάξεις « (ΦΕΚ 135/96) 

4. Του Α.Ν 627/68 « Περί Οργανισμού Σχολικών Κτιρίων 
κ.λ.π.) (ΦΕΚ266/Α) 

5. Του Π.Δ. 286/98 (ΦΕΚ 208/Α') 

6. Του Π.Δ. 414/98 «Μετατροπή του Ο.Σ.Κ. σε Ανώνυμη 
Εταιρία και έγκριση του καταστατικού της» (ΦΕΚ 291/Α) 

7. Του άρθρου 22 του Ν. 2362/95 «Περί Δημοσίου Λογι¬ 
στικού Ελέγχου και Δαπανών του του Κράτους και άλλες 
διατάξεις» (ΦΕΚ247 /Α'). 

8. Του άρθρου 2 του Ν. 2469/97 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (ΦΕΚ 38/Α'). 

9. Του Π.Δ. 138/93 «Περί Οργανισμού του Υπουργείου 
Εθνικής Οικονομίας» (ΦΕΚ 55/Α'). 

10. Του Π.Δ. 147/76 «Περί Οργανισμού του Υπουργείου 
Εθνικής Παιδείας και Θρησκευμάτων»(ΦΕΚ56/Α) 

11. Την Κοινή Υπουργική Απόφαση με αριθμ. ΣΤ 1 / 
1886/26.7.1999 ΦΕΚ 1514/Β’ ) «Επιλογή Διευθύνοντος 
Συμβούλου της Ανώνυμης Εταιρίας» Οργανισμός Σχολι¬ 
κών Κτιρίων» (Ο.Σ.Κ. Α.Ε.) 

12. Το Πρακτικό αρ. 1 της έκτακτης γεν. συνέλευσης 
των μετόχων της Ο.Σ.Κ. Α.Ε. (7.10.99). 

13. Το ΑΠ. Φ. 119/25275/9.12.99 έγγραφο της Ο.Σ.Κ. 
Α.Ε. για εκπροσώπους εργαζομένων στο Δ.Σ. 

14. Το ΑΠ. 1993/ΔΕΚΟ/58/20.1.2000 έγγραφο του 
ΥΠ.ΕΘ.Ο. για ορισμό εκπροσώπου Ο.Κ.Ε. στο Δ.Σ. 

15. Το ΑΠ. 39897/ΔΕΚΟ/1737/18.11.99 έγγραφο του 
ΥΠ.ΕΘ.Ο. για ορισμό εκπροσώπου Ο.Κ.Ε. στο Δ.Σ. της 
Ο.Σ.Κ. Α.Ε. 

16. Την Κ.Υ.Α με αριθμ. ΣΤ1 /1860/22.6.2000 των Υπουρ¬ 
γών Εθνικής Οικονομίας και Οικονομικών και Εθνικής Παι¬ 
δείας και Θρησκευμάτων» Συγκρότηση Διοικητικού Συμ¬ 
βουλίου της Ανώνυμης Εταιρείας «Οργανισμός Σχολικών 
Κτιρίων» (Ο.Σ.Κ. Α.Ε.). 

17. Την από 14.6.2001 Επιστολή παραίτησης του μέ¬ 
λους του Δ.Σ. του Ο.Σ.Κ. Α.Ε. Νικολάου Τασιού. 

18. Την από 20.11.2001 Επιστολή παραίτησης του ανα- 
πλ. Μέλους του Δ.Σ. του Ο.Σ.Κ. Α.Ε. Δημητρίου Κίτσιου, 
αποφασίζουμε: 

































23094 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Την αντικατάσταση του μέλους του Διοικητικού Συμ¬ 
βουλίου της Ανώνυμης Εταιρείας « Οργανισμός Σχολικών 
Κτιρίων (Ο.Σ.Κ. Α.Ε.) Νικολάου Τασιού, Γεωλόγου καθώς 
και του αναπληρωτή του Δημητρίου Κίτσιου, Εκπαιδευτι¬ 
κού με: 

α) τον Αρβανιτίδη Γεώργιο, Οικονομολόγο με αναπλη¬ 
ρωτή τον Σωτήριο Πρεντζα Μηχανικό. 

Κατά τα λοιπά ισχύει η με αριθμ. ΣΤ 1/1860/22.6.2000 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ Π. ΕΥΘΥΜΙΟΥ 

-♦- 

Αριθ. 2/70303/0025 ( 2 ) 

Παροχή της εγγύησης του Ελληνικού Δημοσίου στην Ευ¬ 
ρωπαϊκή Τράπεζα Επενδύσεων (ΕΙΒ) για κάλυψη δα¬ 
νείου της στον Οργανισμό Σχολικών Κτιρίων Α.Ε. 
(ΟΣΚ) ποσού 100 εκατομμυρίων ευρώ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/Α/12.7.95). 

2. Την Απόφαση της Διυπουργικής Επιτροπής του άρ¬ 
θρου 5 του Ν. 2322/95 (συνεδρίαση αριθμ. 59 της 
11 . 12 . 2001 ). 

3. Το αριθμ. 3951ΕΕ/27.11.01 έγγραφο του Υπουργού 
Εθνικής Οικονομίας και Οικονομικών. 

4. Την αριθμ 566 απόφαση της Συνεδρίασης 
124/22.11.01 του Διοικητικού Συμβουλίου του ΟΣΚ. 

5. Το αριθμ. ΕΓ12.00/25056/29.11.01 έγγραφο του ΟΣΚ. 

6. Την κοινή απόφαση του Πρωθυπουργού και του 
Υπουργού Οικονομικών αριθμ. 1100383/1330/Α0006/ 
31.10.01 «Καθορισμός αρμοδιοτήτων των Υφυπουργών 
Οικονομικών», αποφασίζουμε: 

I. Παρέχουμε την εγγύηση του Ελληνικού Δημοσίου 
στην Ευρωπαϊκή Τράπεζα Επενδύσεων (ΕΙΒ) για τη μετα¬ 
ξύ αυτής και του Οργανισμού Σχολικών Κτιρίων (ΟΣΚ) σύ¬ 
ναψη δανείου ποσού εκατό εκατομμυρίων (100.000.000) 
ευρώ για τη χρηματοδότηση επενδυτικού προγράμματος 
που αφορά την εξάλειψη της διπλοβάρδιας, την ποιοτική 
αναβάθμιση των σχολικών κτιρίων στην Αττική και τον 
εξοπλισμό των σχολικών μονάδων όλης της Επικράτειας. 

Με την εγγύηση αυτή, αναλαμβάνουμε την υποχρέωση 
να εξοφλήσουμε τις υποχρεώσεις του ΟΣΚ που απορρέ¬ 
ουν από τη σύμβαση του δανείου που θα υπογράφει με¬ 
ταξύ αυτού και της Ευρωπαϊκής Τράπεζας Επενδύσεων, 
σε περίπτωση καθυστέρησης εξόφλησης ληξιπρόθεσμης 
δόσης ή τόκων εκ μέρους του ΟΣΚ. 

II. Καθορίζουμε προμήθεια υπέρτου Δημοσίου 0,5% για 
την παρεχόμενη εγγύηση του, η οποία θα υπολογίζεται 
και θα αποδίδεται σ’ αυτό από τον ΟΣΚ σύμφωνα με τα 
οριζόμενα στο έγγραφο μας αριθμ. 2009593/1391/7.2.96. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2001 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθ. 46150 (3) 

Τροποποίηση της 30062/12.7.2000 απόφασης «Ορισμός 
μελών του Διοικητικού Συμβουλίου του Μετοχικού Τα¬ 
μείου Πολιτικών Υπαλλήλων (Μ.Τ.Π.Υ.)». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του Π.Δ. 422/81 «περί κωδικοποιήσεως των περί Με¬ 
τοχικού Ταμείου Πολιτικών Υπαλλήλων διατάξεων» (ΦΕΚ 
114Α). 

β) του Π.Δ. 251/89 «Οργανισμός Μετοχικού Ταμείου Πο¬ 
λιτικών Υπαλλήλων» (ΦΕΚ 118Α). 

γ)τηςπαρ. 1 του άρθρου 19 του Ν. 2386/96 «Ρυθμίσεις 
θεμάτων Εθνικών Κληροδοτημάτων, δημοσίων και ανταλ¬ 
λαξίμων κτημάτων και άλλες διατάξεις» (ΦΕΚ 43Α), όπως 
αντικαταστάθηκε με την παρ. 5 του άρθρου 12 του Ν. 
2443/96 «Τροποποίηση και συμπλήρωση του Τελωνεια¬ 
κού Κώδικα και άλλες διατάξεις» (ΦΕΚ 265Α). 

2. Τη με αρ. πρωτ. 143027/565/18.12.84 Κοινή απόφαση 
των Υπουργών Προεδρίας της Κυβέρνησης και Οικονομι¬ 
κών «Ανασύνθεση Διοικητικού Συμβουλίου του Μετοχι¬ 
κού Ταμείου Πολιτικών Υπαλλήλων» (ΦΕΚ885/Β/84). 

3. Τη με αρ. 1100383/1330/Α 0006/31.10.2001 Κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

4. Τη με αρ. 30062/12.7.2000 απόφαση μας «Ορισμός 
μελώντου Διοικητικού Συμβουλίου του Μετοχικού Ταμεί¬ 
ου Πολιτικών Υπαλλήλων» (ΦΕΚ 939/28.7.2000/τ.Β). 

5. Το με αρ. πρωτ. 2/56896/0004/5.10.2001 έγγραφο 
της 4ης Δ/νσης Προσωπικού του Υπουργείου Οικονομι¬ 
κών με θέμα «Αντικατάσταση τακτικού μέλους του Δ.Σ. 
του Μ.Τ.Π.Υ.», αποφασίζουμε: 

Τροποποιούμε τη με αρ. 30062/12.7.2000 απόφαση μας 
και ορίζουμε ως τακτικό μέλος του Διοικητικού Συμβουλί¬ 
ου του Μετοχικού Ταμείου Πολιτικών Υπαλλήλων για τον 
υπολειπόμενο χρόνο της θητείας των μελών αυτού, τον 
Δέλλιο Παναγιώτη, Προϊστάμενο Τμήματος της Δ-23 του 
Γ.Λ.Κ., σε αντικατάσταση του Γεωργίου Παπαϊωάννου, ο 
οποίος συνταξιοδοτήθηκε. 

Αναπληρωτής του ορίζεται η Γραβιά Ευσταθία, Προϊ- 
σταμένη Τμήματος της Δ-50 του Γ.Λ.Κ.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2001 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 

Αριθ. 2/68897/0022 (4) 

Καθορισμός αποζημίωσης επιτροπής για την μηχανοργά¬ 
νωση των Οικονομικών Υπηρεσιώντης Κεντρικής Υπη¬ 
ρεσίας των Σ.Τ.Ε.. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη τις διατάξεις : 

1. Του Α.Ν.567/37 περί μετατροπής της Επαγγελματι¬ 
κής Ξενοδοχειακής Σχολής σε Σχολή Τουριστικών Επαγ¬ 
γελμάτων, λειτουργούσα με μορφή Ν.Π.Δ.Δ. (ΦΕΚ 
Α/119/1.4.37) σε συνδυασμό με τις διατάξεις του άρθρου 
11 Ν.2837/2000 (ΦΕΚΑ’ 178/3.8.2000). 

2. Του Π.Δ.27/96 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» σε 
συνδυασμό με το Π.Δ. 142/12.6.01 (ΦΕΚ 123/Α/2001) «Σύ¬ 
σταση Γενικής Γραμματείας Τουρισμού στο Υπουργείο 
Ανάπτυξης». 

3. Του Π.Δ. 365/97 «Διατήρηση εποπτείας Ν.Π.Δ.Δ. από 
το Υπουργείο Ανάπτυξης» (ΦΕΚ 241/Α/28.11.97), σε συν¬ 
δυασμό με τις διατάξεις του Π.Δ.388/31.10.2001 «Διορι¬ 
σμός Υπουργών, Αναπλ.Υπουργού και Υφυπουργών» 
(ΦΕΚ 254/Α/2001). 

4. Του Ν.2470/97 (ΦΕΚ 40/Α/21.3.97) «Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις». 

5. Τις διατάξεις του άρθρου 29α του Ν. 1558/85 προ- 
στεθέντες δια του άρθρου 27 του Ν.2081/92, όπως αντι- 
καταστάθηκε με το άρθρο 1 του Ν.2469/97 (ΦΕΚ38/ 
Α/14.3.97). 

6. Τις διατάξεις του άρθρου 40 του Ν.849/78 (ΦΕΚ 
232/Α/22.12.78). 

7. Τις διατάξεις των άρθρων 14 και 15 του Ν.2703/99 
(ΦΕΚ 72/Α/99). 

8. Την με αριθμ.250/9.11.2000 απόφαση του Δ. Σ. των 
Σ.Τ.Ε. σύμφωνα με την οποία ορίσθηκε τριμελής Επιτρο¬ 
πής για την μηχανοργάνωση των Οικονομικών Υπηρεσιών 
της Κ.Υ. των Σ.Τ.Ε. 

9. Την με αριθ.303/13.9.2001 απόφαση η οποία λήφθη- 
κε στην 26η 2001 συνεδρίαση του Δ. Σ. των Σ.Τ.Ε. 

10. Την απόφαση αριθμ. 1100383/1330/Α 0006 ΦΕΚ 
1485/Β/31.10.2001 του Πρωθυπουργού και του Υπουρ¬ 
γού Οικονομικών «Καθορισμός αρμοδιοτήτων των Υφυ¬ 
πουργών Οικονομικών». 

11. Την αριθμ.2/80345/0004/8,11.1999 απόφαση Υπουρ¬ 
γών «Μεταβίβαση εξουσίας υπογραφής σύμφωνα με το 
άρθρο 7 παρ.1 του Ν. 1943/91» (ΦΕΚ2040/Β/19.11.99). 

12. Το γεγονός ότι από τις διατάξεις της παρούσας προ- 
καλείται δαπάνη ύψους 1.450.500 δρχ. η οποία θα βαρύ¬ 
νει τον προϋπολογισμό των Σ.Τ.Ε., στον οποίο έχει εγ¬ 
γράφει πίστωση για το έτος 2001 με Κ.Α. Ε. 0264, αποφα¬ 
σίζουμε: 

1. Καθορίζουμε την αμοιβή των μελών της τριμελούς 
επιτροπής μηχανοργάνωσης των Οικονομικών Υπηρε¬ 
σιών των Σ.Τ.Ε., όπως αυτή προβλέπεται από τις διατά¬ 
ξεις του άρθρου 19 του Ν.2470/79, ήτοι μέχρι του ποσού 
των 9.670 δρχ. για κάθε συνεδρίαση και για αριθμό συνε¬ 
δριάσεων που δεν μπορεί να υπερβαίνει τις 50 ετησίως. 

2. Οι εργασίες της Επιτροπής, η σύνθεση της οποίας 
δεν είναι αμιγής, θα παρέχονται εκτός ωραρίου εργασίας 
των Δημοσίων Υπηρεσιών και για χρονικό διάστημα από 
9.11.00-11.1.2001. 


3. Η ισχύς της παρούσας αρχίζει ένα έτος πριν τη δημο¬ 
σίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2001 
Οι Γενικοί Γραμματείς 

Δημοσιονομικής Πολιτικής Υπουργείου 

Υπ. Οικονομικών Ανάπτυξης 

I. ΚΟΥΣΟΥΛΑΚΟΣ Δ. ΚΑΛΟΥΔΙΩΤΗΣ 

-♦- 

Αριθ. 2/67384/0022 (5) 

Υπερωριακή απασχόληση υπαλλήλων που απασχολού¬ 
νται σεΕιδικά Σχολεία. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.2470/1997 «Περί μισθολογίου Δημοσίων Υπαλ¬ 
λήλων» όπως τροποποιήθηκε με το άρθρο 15 του 
Ν.2592/1998. 

2. Την αριθμ.2/13071/0022/18.5.1999 εγκύκλιο του 
Υπουργείου Οικονομικών «Υπερωριακής απασχόλησης 
προσωπικού με σχέση εργασίας ιδιωτικού δικαίου» κ.λπ. 

3. Την αριθμ.7603/16.11.2001 απόφαση Υπουργείου 
Εργασίας και Κοινωνικών Ασφαλίσεων. 

4. Το γεγονός ότι με την παρούσα απόφαση προκαλεί- 
ται δαπάνη ποσού δρχ.3.722.880 δρχ. και θα βαρύνει τις 
πιστώσειςΦ. 19-110 ΚΑΕ5184του ΥΠΕΠΘόπου υπάρχει 
εγγεγραμμένη πίστωση. 

5. Την αριθμ.2/74260/0004/15.10.1999 κοινή απόφαση 
«Περί μεταβιβάσεως εξουσίας υπογραφής σύμφωνα με 
το άρθρο 7 παρ.1 του Ν. 1943/91», αποφασίζουμε: 

Εγκρίνουμε την υπερωριακή εργασία για τους 13 Οδη¬ 
γούς και 15 Συνοδούς που απασχολούνται με σύμβαση 
εργασίας Ιδιωτικού Δίκαιο στα Ειδικά Σχολεία α) Ειδικό 
Γυμνάσιο-Λύκειο Ιλίου και β) Ειδικό Γυμνάσιο-Λύκειο Ηλι¬ 
ούπολης γ) Ειδικό Δημοτικό Αργυρούπολης του Υπουρ¬ 
γείου Εθνικής Παιδείας και Θρησκευμάτων για το χρονι¬ 
κό διάστημα που αρχίζει ένα μήνα πριντη δημοσίευση της 
απόφασης στην Εφημερίδα της Κυβερνήσεως μέχρι 
30.12.2001 και μέχρι 2 ώρες κάθε ημέρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2001 
Οι Γ ενικοί Γ ραμματείς 

Δημοσιονομικής Πολιτικής Εθνικής Παιδείας 

Υπουργείου Οικονομικών και θρησκευμάτων 
I. ΚΟΥΣΟΥΛΑΚΟΣ ΑΘ. ΤΣΟΥΡΟΠΛΗΣ 

-♦- 

Αριθ. 2/71736/0022 (6) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας του Γ Πε.Σ.Υ. Αττικής για το 
έτος 2001. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.2470/97 αρθ.18 όπως αντικατα- 
στάθηκεαπότο άρθρο 15 του Ν.2592/98. 

2. Τις διατάξεις του Νόμου 2889/01 «Βελτίωση και εκ¬ 
συγχρονισμός του Εθνικού Συστήματος Υγείας και άλλες 
διατάξεις». 

3. Την ανάγκη υπερωριακής απασχόλησης των υπαλλή¬ 
λων της Κεντρικής Υπηρεσίας του Γ’ Πε.Σ.Υ. Αττικής, λό¬ 
γω των αυξημένων υπηρεσιακών αναγκών καθώς και της 
μεγάλης έλλειψης προσωπικού. 

4. Την αριθ. 1100383/1330/Α0006/2001 (ΦΕΚ 1485 
Β'/31.10.01), απόφαση του Πρωθυπουργού και Υπουρ¬ 
γού Οικονομικών «Ανάθεση αρμοδιοτήτων στους Υφυ¬ 
πουργούς Οικονομικών». 

5. Την αρ.2/80345/0004/8.11.99 Κοινή Απόφαση «Μετα¬ 
βίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91» (ΦΕΚ 2040/19.11.99τ. Β’). 

6. - Το γεγονός ότι από την απόφαση αυτή θα προκληθεί 
δαπάνη ύψους οκτώ εκατομμυρίων εκατόν ογδόντα πέ¬ 
ντε χιλιάδων (8.185.000) δρχ. η οποία θα βαρύνει τον προ¬ 
ϋπολογισμό του Γ’ Πε.Σ.Υ. Αττικής, αποφασίζουμε: 

Εγκρίνουμε την υπερωριακή απασχόληση δέκα τεσσά¬ 
ρων (14) υπαλλήλων της Κεντρικής Υπηρεσίας του Γ’ Πε¬ 
ριφερειακού Συστήματος Υγείας Αττικής και μέχριτέσσε- 
ρις χιλιάδες τριάντα πέντε (4.035) ώρες μέχρι 31.12.2001 
χρονικό διάστημα. 

Η απασχόληση των ανωτέρω υπαλλήλων κρίνεται ανα¬ 
γκαία λόγω της μεγάλης έλλειψης προσωπικού, και των 
αυξημένων υπηρεσιακών αναγκών. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες 15.00 μ.μ. έως 21.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι η Μανωλά- 
κου Φωτεινή. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2001. 

Η απόφαση αυτή ισχύει ένα (1) μήνα πριν τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2001 

Οι Γενικοί Γραμματείς 

Δημοσιονομικής Πολιτικής 

Υπουργείου Οικονομικών Υπ. Υγείας και Πρόνοιας 

I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 2/72993/0022 (7) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας του Πε.Σ.Υ.Δυτικής Ελλά¬ 
δος για το έτος 2001. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.2470/97 αρθ.18 όπως αντικατα- 
στάθηκεαπότο άρθρο 15 του Ν.2592/98. 

2. Τις διατάξεις του Νόμου 2889/01 «Βελτίωση και εκ¬ 
συγχρονισμός του Εθνικού Συστήματος Υγείας και άλλες 
διατάξεις». 

3. Την ανάγκη υπερωριακής απασχόλησης των υπαλλή¬ 
λων της Κεντρικής Υπηρεσίας του Πε.Σ.Υ. Δυτικής Ελλά¬ 


δος, λόγω των αυξημένων υπηρεσιακών αναγκών καθώς 
και της μεγάλης έλλειψης προσωπικού. 

4. Την αρ.2/80345/0004/8.11.99 Κοινή Απόφαση «Μετα¬ 
βίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91» (ΦΕΚ2040/19.11.99τ.Β'). 

5. - Το γεγονός ότι απάτην απόφαση αυτή θα προκληθεί 
δαπάνη ύψους ενός εκατομμυρίου επτακοσίων σαράντα 
(1.740.000) δρχ. η οποία θα βαρύνει το προϋπολογισμό 
του Πε.Σ.Υ. Δυτικής Ελλάδος. 

6. -Την αριθ. 1100383/1330/Α0006/31.10.2001 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών (ΦΕΚ 1485 Β’)/31.10.2001), 
αποφασίζουμε: 

Εγκρίνουμε την υπερωριακή απασχόληση δώδεκα (12) 
υπαλλήλωντης Κεντρικής Υπηρεσίας του Περιφερειακού 
Συστή ματος Υγείας Δυτικής Ελλάδος και μέχρι χίλιες εκα¬ 
τόν πενήντα πέντε (1155) ώρες έως 31.12.2001. 

Η απασχόληση των ανωτέρω υπαλλήλων κρίνεται ανα¬ 
γκαία λόγω της μεγάλης έλλειψης προσωπικού, και των 
αυξημένων υπηρεσιακών αναγκών. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες 15.00 μ.μ. έως 18.30 μ.μ. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι η Καρούνη 
Χαριτίνη. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2001. 

Η απόφαση αυτή ισχύει ένα (1) μήνα πριν τη δημοσίευ¬ 
σή της στην Εφημερίδα της Κυβερνήσεως και μέχρι 
31.12.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 2001 

Οι Γ ενικοί Γ ραμματείς 

Δημοσιονομικής Πολιτικής 

Υπουργείου Οικονομικών Υπ. Υγείας και Πρόνοιας 
I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 41371 (8) 

Υπέρβαση του ανωτάτου ορίου των 120 ημερών κίνησης 
εκτός έδρας κατά εξήντα μέρες για τους γεωτεχνι¬ 
κούς Υπαλλήλους της Ν.Α. Πέλλας, Σερρών, Θεσ/νί¬ 
κης και τους αποσπασμένους σ’ αυτήν γεωτεχνικούς 
υπαλλήλους του Υπουργείου Γεωργίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του Ν. 2685/1999 «Κάλυψη δαπανών μετακινουμέ- 
νων υπαλλήλων εντός και εκτός Επικράτειας και άλλες 
διατάξεις». 

β. Του άρθρου 25 παραγρ. 6του Ν. 2738/99 «Συλλογικές 
διαπραγματεύσεις στη ΔημόσιαΔιοίκηση, μονιμοποιήσεις 
συμβασιούχων αορίστου χρόνου και άλλες διατάξεις». 

γ. Του Ν. 2503/1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις.» 

2. Την αριθμ. 6165/5.3.2001 απόφαση μας με την οποία 
καθορίσθηκε το ανώτατο όριο των επιτρεπόμενων ημε¬ 
ρών κίνησης εκτός έδρας των υπαλλήλων που υπηρετούν 
στις Νομαρχιακές Αυτοδιοικήσεις της Περιφέρειας όπως 
συμπληρώθηκε μεταγενέστερα. 

3. Την ανάγκη υλοποίησης κατά το έτος 2001 των προ¬ 
γραμμάτων και πραγματοποίηση των ελέγχων του Υπουρ¬ 
γείου Γεωργίας και δεδομένου ότι οι περισσότεροι γεωτεχνι¬ 
κοί υπάλληλοι των Ν.Α. της Περιφέρειας Κεντρικής Μακεδο¬ 
νίας εξήντλησαντο όριο των 120 ημερών που καθορίσθηκε 
με τον Ν. 2685/99, ειδικότερα τις αυξημένες υπηρεσιακές 
υποχρεώσεις του Γεωλόγου της Δ/νσης Διαχ. Προστ. Φυσ. 
Πόρωντης Ν.Α. Πέλλαςτην ανάγκη διενέργειας ελέγχων για 
την καταβολή της προκαταβολής Πριμ στους παραγωγούς 
(καπνοπαραγωγούς) από τους γεωπόνους της Δ/νσης Κα¬ 
πνού Βάμβακος της Ν.Α. Σερρών την ανάγκη συμμετοχής 
των ιχθυολόγων της Δ/νσης Αλιείας της Ν. Α Θεσ/νίκης σε νο¬ 
μαρχιακές επιτροπές ελέγχου της πορείας υλοποίησης και 
ολοκλήρωσης των εγκεκριμένων επενδυτικών σχεδίων στα 
πλαίσια του Καν(ΕΚ) 2792/99, την ανάγκη ενημέρωσης των 
φορέων (αλιέων-επενδυτών) μετά την έγκριση του επιχειρη¬ 
σιακού προγράμματος αλιείας 2000-2006. 

4. Τις σχετικές εισηγήσεις των Ν.Α. Πέλλας, Σερρών 
Θεσ/νίκης. 

5. Το γεγονός ότι το ύψος της προκαλούμενης απάτην 
απόφαση αυτή δαπάνης δεν μπορεί να προβλεφθεί, απο¬ 
φασίζουμε: 

Αυξάνουμε τα ανώτατα όρια του αριθμού ημερών εκτός 
έδρας πέραν αυτών που εγκρίθηκαν με την κατά τα ανω¬ 
τέρω απόφασή μας, σε γεωτεχνικούς Υπαλλήλους της 
Ν.Α. Πέλλας,Σερρών,Θεσ/νίκης και τους αποσπασμένους 
σ’αυτές γεωτεχνικούς υπαλλήλους του Υπουργείου Γε¬ 
ωργίας που θα μετακινούνται εκτός έδρας για την διεξα¬ 
γωγή ελέγχων και την εφαρμογή προγραμμάτων του εν 
γένει γεωργικού τομέα και ειδικότερα γιατους λόγους που 
αναφέρονται στο σκεπτικό της παρούσας ως κατωτέρω : 

1.Ν.Α Πέλλας Δ/νση Διαχ.Προς Φυσ.Πόρων ΠΕ 15 Κλά¬ 
δου Γεωλόγων 60 ημέρες 

2 Ν.Α. Σερρών Δ/νση Καπνού και βάμβακος Κλάδου Γε¬ 
ωπονικού 60 ημέρες 3. Ν.Α Θεσ/νίκης Δ/νση Αλιείας ΠΕ4 
Κλάδου Ιχθυολόγων 60 ημέρες 

Η δαπάνη που θα απαιτηθεί από την εφαρμογή της από¬ 
φασης μας αυτής θα βαρύνει τις πιστώσεις των οικείων 
προϋπολογισμών των Νομαρχιακών Αυτοδιοικήσεων, 
των Ταμείου Γεωργίας, Κτηνοτροφίας και Δασών στα 
οποία έχουν γίνει σχετικές προβλέψεις καθώς και τα ενά- 
ριθμα έργα δημοσίων επενδύσεων όπου προβλέπεται 
από τις κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Νοεμβρίου 2001 

Ο Γενικός Γραμματέας Περιφέρειας κ.α.α. 

Ο Γ ενικός Διευθυντής 
Δ. ΣΑΡΗΓΙΑΝΝΗΣ 

-♦- 

Αριθ. 237/84 (9) 

Κανονισμός Διαχείρισης Δαπανών της ΕΕΤΤ και Παροχή 
σχετικών Εξουσιοδοτήσεων 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ ΚΑΙ 
ΤΑΧΥΔΡΟΜΕΙΩΝ (ΕΕΤΤ), 

Έχοντας υπόψη : 

α. τις διατάξεις του Ν.2867/2000 «Οργάνωση και Λει¬ 
τουργία των Τηλεπικοινωνιών και άλλες Διατάξεις» (ΦΕΚ 


273/Α/2000) και ιδίως, την παράγρ. 12 του άρθρου 3 και 
τηνπαράγρ. 8 του άρθρου 13 αυτού, 

β. την Υπουργική Απόφαση αριθ. 69452/1995 «Κανονι¬ 
σμός Εσωτερικής Λειτουργίας της ΕΕΤΤ» (ΦΕΚ 505/Β/ 
1995), 

γ. την Κοινή Υπουργική Απόφαση αριθ. 62189/2001 «Κα¬ 
νονισμός Οικονομικής Διαχείρισης της ΕΕΤΤ» (ΦΕΚ 
1391/Β/2001) και ιδίως, τα άρθρα 3 και 4 αυτής, 

δ. την ανάγκη παροχής εξουσιοδοτήσεων από την Ολο¬ 
μέλεια προς τον Πρόεδρο, μέλη της ΕΕΤΤ και μέλη του 
Προσωπικού αυτής για να εξασφαλισθεί η αποτελεσματι¬ 
κή και ευέλικτη λειτουργία της, 

ε. το γεγονός ότι, με την εφαρμογή της Απόφασης αυ¬ 
τής, δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Άρθρο 1 

Προϋπολογισμός και απολογισμός δαπανών 
για τη λειτουργία της ΕΕΤΤ 

1. Στα πλαίσια του Ετήσιου Προϋπολογισμού της, η 
ΕΕΤΤ συντάσσει τον Ετήσιο Προϋπολογισμό Δαπανών 
(ΕΠΔ), που περιλαμβάνει τις δαπάνες που είναι αναγκαί¬ 
ες για την αποτελεσματική λειτουργία της Επιτροπής, την 
επίτευξη των στόχων της και την άσκηση των αρμοδιοτή¬ 
των της. Ο Προϋπολογισμός αυτός εγκρίνεται από την 
Ολομέλεια της ΕΕΤΤ μέχρι τέλους Δεκεμβρίου κάθε 
έτους και αναφέρεται στο επόμενο έτος. 

2. Ο ΕΠΔ περιλαμβάνει όλες τις αναγκαίες κατηγορίες 
δαπανών για την λειτουργία της ΕΕΤΤ και προβλέπει τις 
δαπάνες στις οποίες πρόκειται να προβεί η Επιτροπή κα¬ 
τά το αντίστοιχο έτος. 

3. Η κατάρτιση και έγκριση του ΕΠΔ γίνεται ως εξής : 

3.1 Ο Πρόεδρος της ΕΕΤΤ παρέχει κατευθύνσεις προς 
το Διευθυντή Οικονομικών και Διοικητικών Υπηρεσιών 
σχετικά με τις βασικές αρχές της κατάρτισηςτου ΕΠΔτου 
επόμενου έτους. 

3.2 Ο Προϊστάμενος του Τμήματος Οικονομικών Υπη¬ 
ρεσιών, με βάση και τις οδηγίες του Διευθυντή Οικονομι¬ 
κών και Διοικητικών Υπηρεσιών, προπαρασκευάζει τα 
έντυπα του Ετήσιου Προϋπολογισμού Δαπανών κάθε Δι¬ 
οικητικής Ενότητας 1 ης βαθμίδας και τα αποστέλλει προς 
συμπλήρωση στους Προϊσταμένους των Διοικητικών αυ¬ 
τών Ενοτήτων. Ως Διοικητικές Ενότητες 1 ης βαθμίδας εν¬ 
νοούνται οι Διευθύνσεις, Τμήματα ή Γ ραφεία που υπάγο¬ 
νται άμεσα στον Πρόεδρο της ΕΕΤΤ, σύμφωνα με τον Κα¬ 
νονισμό Εσωτερικής Διάρθρωσης της Επιτροπής. 

3.3 Κάθε Προϊστάμενος Διοικητικής Ενότητας 1ης βαθ¬ 
μίδας καταρτίζει τον Ετήσιο Προϋπολογισμό Δαπανών 
της Μονάδας του και τον αποστέλλει στο Τμήμα Οικονο¬ 
μικών Υπηρεσιών. Οι προβλέψεις δαπανών στον ΕΠΔ γί¬ 
νονται ανά τρίμηνο του έτους. 

3.4 Ο Προϊστάμενος του Τμήματος Οικονομικών Υπη¬ 
ρεσιών συγκεντρώνει τους επί μέρους Ετήσιους Προϋπο¬ 
λογισμούς Δαπανών των Διοικητικών Ενοτήτων και δια- 
μορφώνειτονπροτεινόμενο ΕΠΔτης ΕΕΤΤ. Ο Διευθυντής 
Οικονομικών και Διοικητικών Υπηρεσιών ελέγχει τον Προ¬ 
ϋπολογισμό αυτό και τον υποβάλλει στον Πρόεδρο και 
τους Αντιπροέδρους της Επιτροπής. 

3.5 Ο Πρόεδρος της ΕΕΤΤ εξετάζει τον προτεινόμενο 
ΕΠΔ και διαμορφώνει την τελική Εισήγηση προς την Ολο¬ 
μέλεια, αφού λάβει υπόψη του και τις σχετικές απόψεις 
και εισηγήσεις των Αντιπροέδρων. 

3.6 Η Ολομέλεια δύναται να τροποποιεί ή να εγκρίνει με 
Απόφασή της τον προτεινόμενο Ετήσιο Προϋπολογισμό 
Δαπανών της ΕΕΤΤ. 

3.7 Η διενέργεια των δαπανών της ΕΕΤΤ γίνεται με βά¬ 
ση τον εγκεκριμένο ΕΠΔ. Ο Προϊστάμενος του Τμήματος 
Οικονομικών Υπηρεσιών ενημερώνει τους Προϊσταμέ¬ 
νους των Διοικητικών Ενοτήτων 1ης βαθμίδας για τους 
εγκεκριμένους Προϋπολογισμούςτωνδαπανώνπου αντι¬ 
στοιχούν στις Ενότητες που διευθύνουν. 

4. Η εφαρμογή του εγκεκριμένου ΕΠΔ παρακολουθεί- 
ται κατά τη διάρκεια του έτους ως εξής : 

4.1 Μέχριτην 15η του επόμενου μηνός από την λήξη κά¬ 
θε τριμήνου του έτους, ο Προϊστάμενος του Τμήματος Οι¬ 
κονομικών Υπηρεσιών συντάσσει τον Τριμηνιαίο Απολογι¬ 
σμό του Ετήσιου Προϋπολογισμού Δαπανών της ΕΕΤΤ. Ο 
Τριμηνιαίος Απολογισμός Δαπανών (ΤΑΔ) της ΕΕΤΤ πε¬ 
ριέχει και ανάλυση των δαπανών ανά Διοικητική Ενότητα, 
κατ’ αντιστοιχία προς τον Ετήσιο Προϋπολογισμό Δαπα¬ 
νών καθώς και ανάλυση δαπανών κατά μήνα. 

4.2 Ο Προϊστάμενος του Τμήματος Οικονομικών Υπη¬ 
ρεσιών αποστέλλει τον ΤΑΔ στον Πρόεδρο και τους Αντι¬ 
προέδρους της ΕΕΤΤ, καθώς και στους Προϊσταμένους 
των Διοικητικών Ενοτήτων 1ης βαθμίδας. 

4.3 Ο Διευθυντής Οικονομικών και Διοικητικών Υπηρε¬ 
σιών ελέγχει τον ΤΑΔ και διατυπώνει τυχόν εισηγήσεις 
προς τον Πρόεδρο σχετικές με διορθωτικές Αποφάσεις 
που πρέπει να ληφθούν. Ανάλογες εισηγήσεις προς τον 
Πρόεδρο είναι δυνατόν να διατυπωθούν και από τους 
Αντιπροέδρους. 

4.4 0 Πρόεδρος υποβάλλει τον ΤΑΔ στην Ολομέλεια, ει- 
σηγούμενος ταυτόχρονα τη λήψη των αναγκαίων Αποφά¬ 
σεων, οι οποίες ενδεχομένως απαιτείται να ληφθούν ως 
απόρροια του του Τριμηνιαίου Απολογισμού του Ετήσιου 
Προϋπολογισμού Δαπανών της ΕΕΤΤ. 

4.5 Η Ολομέλεια λαμβάνει τις αναγκαίες Αποφάσεις 
που αφορούν την καλή εκτέλεση του ΕΠΔ. 

5. Με ανάλογες διαδικασίες, συντάσσεται ο Ετήσιος 
Απολογισμός του Προϋπολογισμού Δαπανών της ΕΕΤΤ. 
Ο Ετήσιος Απολογισμός υποβάλλεται στην Ολομέλεια για 
έγκριση μέχρι τέλους Ιανουάριου κάθε έτους και καλύ¬ 
πτει το προηγούμενο έτος. 

6. Τροποποίηση του Ετήσιου Προϋπολογισμού Δαπα¬ 
νών μπορεί να γίνεται με αιτιολογημένη Απόφαση της 
Ολομέλειας της ΕΕΤΤ. 

Άρθρο 2 

Διαχείριση παγίων δαπανών 

1. Ως πάγιες δαπάνες θεωρούνται οι εξής : 

α. Οι αμοιβές του εν γένει προσωπικού της ΕΕΤΤ. 

β. Οι εργοδοτικές εισφορές σε Ασφαλιστικά Ταμεία του 
προσωπικού. 

γ. Η απόδοση των παρακρατούμενων φόρων και εισφο¬ 
ρών και των κάθε είδους τελών προς το Δημόσιο και τα 
Ασφαλιστικά Ταμεία. 

δ. Τα μισθώματα των εγκαταστάσεων της ΕΕΤΤ. 

ε. Κοινόχρηστες δαπάνες των εγκαταστάσεων της 
ΕΕΤΤ. 

στ. Τηλεφωνικά τέλη και ταχυδρομικές δαπάνες. 

ζ. Δαπάνες καθαρισμού και φύλαξης εγκαταστάσεων. 


η. Δαπάνες γραφικής ύλης, αναλωσίμων και συντήρη¬ 
σης εγκαταστάσεων, εφόσον δεν υπερβαίνουν αθροιστι¬ 
κά τα 6 1.500 μηνιαίως. 

θ. Περιοδικές συνδρομές που έχουν συμπεριληφθεί 
στον Ετήσιο Προϋπολογισμό της ΕΕΤΤ. 

2. Η διαχείριση των παγίων δαπανών της ΕΕΤΤ, που 
προσδιορίσθηκαν στην προηγούμενη παράγραφο 1, γίνε¬ 
ται ως εξής: 

2.1 Όταν πρόκειται να πληρωθεί μια πάγια δαπάνη, ο 
Π ροϊστάμενος το υ Τμή ματος Ο ικονομικών Υπη ρεσιών με¬ 
ριμνά για την έκδοση Εντάλματος Πληρωμής της δαπά¬ 
νης. 

2.2 Το Ένταλμα Πληρωμής ελέγχει και υπογράφει ο Δι¬ 
ευθυντής Οικονομικών και Διοικητικών Υπηρεσιών. 

2.3 Με βάση το Ένταλμα Πληρωμής, ο Προϊστάμενος 
του Τμήματος Οικονομικών Υπηρεσιών μεριμνά για την 
έκδοση της αντίστοιχης εντολής πληρωμής προς Τράπε- 
ζα, την οποία και υπογράφει με 1η υπογραφή. 

2.4 Ο Διευθυντής Οικονομικών και Διοικητικών Υπηρε¬ 
σιών ελέγχει και υπογράφει την εντολή πληρωμής με 2η 
υπογραφή. Στην περίπτωση που πρόκειται για πληρωμή 
ποσού άνω των 6 50.000, την αντίστοιχη εντολή πληρω¬ 
μής υπογράφει με 2η υπογραφή ο Πρόεδρος της ΕΕΤΤ. 

2.5 Η εντολή πληρωμής παραδίδεται από το Τμήμα Οι¬ 
κονομικών Υπηρεσιών στο δικαιούχο, ο οποίος, κατά την 
παραλαβή της, υπογράφει το αντίστοιχο Ένταλμα Πλη¬ 
ρωμής. 

2.6 Πληρωμές μέχρι 6 200 ανά Ένταλμα Πληρωμής εί¬ 
ναι δυνατόν να καταβάλλονται τοις μετρητοίς. Κατά την 
είσπραξη των χρημάτων, ο δικαιούχος υπογράφει το αντί¬ 
στοιχο Ένταλμα Πληρωμής. 

2.7 Ο Προϊστάμενος του Τμήματος Οικονομικών Υπη¬ 
ρεσιών εκδίδει δύο (2) φορέςτο μήνα, ανά 15/θήμερο, Κα¬ 
τάσταση Πληρωμών, την οποία υποβάλλει στον Πρόεδρο 
της ΕΕΤΤ και στο Διευθυντή Οικονομικών και Διοικητικών 
Υπηρεσιών προς ενημέρωσή τους. Η Κατάσταση Πληρω¬ 
μών περιλαμβάνει όλες τις δαπάνες της ΕΕΤΤ που πλη¬ 
ρώθηκαν το αντίστοιχο 15/θήμερο ανεξάρτητα αν είναι 
πάγιες ή όχι. Στην Κατάσταση αυτή επισημαίνονται ιδιαί¬ 
τερα οι δαπάνες που είναι πάγιες. 

Άρθρο 3 

Διαχείριση λοιπών δαπανών 

1. Η διαχείριση των λοιπών δαπανώντης ΕΕΤΤ, πληντων 
παγίων δαπανών, γίνεται σύμφωνα με τις διατάξεις του 
παρόντος άρθρου. Στις λοιπές δαπάνες περιλαμβάνονται 
ιδίως: 

α. Οι αμοιβές Ειδικών Εμπειρογνωμόνων, μελών Ομά¬ 
δων Εργασίας κλπ.. 

β. Οι αμοιβές τρίτων για τη λήψη κάθε είδους υπηρε¬ 
σιών ή την εκτέλεση έργων που απαιτούνται για τις δρα¬ 
στηριότητες της ΕΕΤΤ (μελέτες, τεχνική και συμβουλευ¬ 
τική υποστήριξη, ανάπτυξη λογισμικού, τεχνικά έργα 
κλπ.). 

γ. Οι δαπάνες δημοσιευμάτων, εκδόσεων, συνεδρίων, 
σεμιναρίων, δημοσίων σχέσεων και λοιπών δραστηριοτή¬ 
των που προάγουν την αποστολή της ΕΕΤΤ. 

δ. Οι δαπάνες για την αγορά παγίων εγκαταστάσεων και 
εξοπλισμού. 

ε. Οι επιπρόσθετες δαπάνες προσωπικού (δαπάνες επι- 

μόρφωσης, δαπάνες μετακινήσεων, υπερωρίες, εξαιρέ¬ 
σιμα, κίνητρα απόδοσης κλπ.). 

στ. Οι δαπάνες του Υπουργείου Μεταφορών και Επικοι¬ 
νωνιών που η ΕΕΤΤ καλύπτει, σύμφωνα με το άρθρο 3, 
στοιχεία ΣΤ' και Ζ' του Κανονισμού Οικονομικής Διαχείρι¬ 
σης. 

2. Η διαχείρισητωνπροαναφερομένωνδαπανώνγίνεται 
ως εξής: 

2.1 Σε κάθε περίπτωση διαπίστωσης της ανάγκης διε¬ 
νέργειας δαπάνης για συγκεκριμένο σκοπό, ο Προϊστά¬ 
μενος της Διοικητικής Ενότητας 1ης βαθμίδας που διαπί¬ 
στωσε τη σχετική ανάγκη, συμπληρώνει το έντυπο «Αίτη¬ 
ση Έγκρισης Δαπάνης» (ΑΕΔ). Επί του εντύπου 
περιγράφεται ιδίως το αντικείμενο της δαπάνης (υλικό, 
υπηρεσία, κλπ.), αναφέρεται η σκοπιμότητάτης και το πι¬ 
θανό ύψοςτης δαπάνης. 

2.2 Η ΑΕΔ αποστέλλεται στον Προϊστάμενο του Τμήμα¬ 
τος Οικονομικών Υπηρεσιών της ΕΕΤΤ, ο οποίος ελέγχει 
και αναφέρει επί του εντύπου αν η αιτούμενη συγκεκριμέ¬ 
νη δαπάνη προβλέπεται στον Ετήσιο Προϋπολογισμό Δα¬ 
πανών της ΕΕΤΤ ή όχι. Στη συνέχεια, η ΑΕΔ υποβάλλεται 
στον Πρόεδρο της ΕΕΤΤ προς έγκριση. 

2.3 Αν η συγκεκριμένη δαπάνη προβλέπεται στον Ετή¬ 
σιο Προϋπολογισμό της ΕΕΤΤ, ο Πρόεδρος μπορεί να 
εγκρίνει τη σκοπιμότητα της δαπάνης, υπογράφοντας 
την ΑΕΔ, η οποία, στη συνέχεια, διαβιβάζεται στο Διευθυ¬ 
ντή Οικονομικών και Διοικητικών Υπηρεσιών. 

Επί του εντύπου της Αίτησης Έγκρισης Δαπάνης, ο 
Πρόεδρος επισημαίνει την ακολουθητέα διαδικασία πα¬ 
ραλαβής του αντικειμένου της δαπάνης, αν, δηλαδή, για 
την παραλαβή, θα απαιτηθεί απλώς η έγκριση της αντί¬ 
στοιχης Επιτροπής Παραλαβής ή θα απαιτηθεί επιπρο- 
σθέτως η έγκριση του Προέδρου ή/και της Ολομέλειας 
της ΕΕΤΤ. 

Αν η συγκεκριμένη δαπάνη δεν προβλέπεται στον Ετή¬ 
σιο Προϋπολογισμό Δαπανών της ΕΕΤΤ και εφόσον ο 
Πρόεδρος συμφωνεί με τη σκοπιμότητάτης, η ΑΕΔ υπο¬ 
βάλλεται προς έγκριση στην Ολομέλεια της ΕΕΤΤ. Στην 
Ολομέλεια της ΕΕΤΤ υποβάλλονται επίσης προς έγκριση 
δαπάνες τη σκοπιμότητα των οποίων κρίνει απαραίτητη ο 
Πρόεδρος, ανεξάρτητα αν δεν έχει προηγηθεί η συμπλή¬ 
ρωση αντίστοιχης ΑΕΔ από κάποιον Προϊστάμενο Διοικη¬ 
τικής Ενότητας της ΕΕΤΤ. Εφόσον η Ολομέλεια εγκρίνει 
τη σκοπιμότητα δαπάνης που δεν προβλέπεται στον Ετή¬ 
σιο Προϋπολογισμό, παρέχει συγχρόνως την έγκρισή της 
για τη σχετική τροποποίηση του Προϋπολογισμού, εφό¬ 
σον η μη προβλεφθείσα δαπάνη προκαλεί αύξηση του συ- 
νολικώς εγκεκριμένου ποσού της κατηγορίας στην οποία 
εντάσσεται η εγκρινόμενη δαπάνη. 

2.4 Η εγκεκριμένη ΑΕΔ αποστέλλεται στο Διευθυντή Οι¬ 
κονομικών Υπηρεσιών, ο οποίος, αφενός μεν, ενημερώνει 
σχετικά τη Διοικητική Ενότητα την οποία αφορά η δαπά¬ 
νη, αφετέρου δε, διαβιβάζει την εγκεκριμένη ΑΕΔ στη Δι¬ 
οικητική Ενότητα που θα μεριμνήσει για την προμήθεια 
του υλικού ή την παροχή της υπηρεσίας ή την κατάρτιση 
της μελέτης που αντιστοιχεί στη συγκεκριμένη δαπάνη. 

2.5 Το Τμήμα Διοικητικών Υπηρεσιών μεριμνά για την 
προμήθεια του υλικού ή την παροχή της υπηρεσίας ή την 
κατάρτιση της μελέτης που αποτελεί το αντικείμενο της 
συγκεκριμένης ΑΕΔ, με βάση τη διαδικασία που προβλέ- 
πεται από τις διατάξεις του σχετικού Κανονισμού της 


ΕΕΤΤ. Για τη λεπτομερή προδιαγραφή των υλικών ή υπη¬ 
ρεσιών αυτών, ζητείται η συνδρομή της Διοικητικής Ενό¬ 
τητας για λογαριασμό της οποίας γίνεται η σχετική προ¬ 
μήθεια. 

2.6 Για την παραλαβή του αντικειμένου της δαπάνης 
ακολουθείται η διαδικασία παραλαβής που επισημαίνεται 
από τον Πρόεδρο επί του εντύπου της ΑΕΔ. Η διαδικασία 
αυτή μπορεί να συνίσταται είτε στην έγκριση της παρα¬ 
λαβής από Επιτροπή Παραλαβής ή/και έγκριση του Προ¬ 
έδρου ή/και της Ολομέλειας της ΕΕΤΤ. 

2.7 Σε κάθε περίπτωση ο φάκελος της προμήθειας του 
υλικού ή της υπηρεσίας ή της μελέτης που περιέχει, εκτός 
των συμβατικών στοιχείων, το έγγραφο που πιστοποιεί 
την παραλαβή, τμηματική ή τελική του αντικειμένου της 
δαπάνης, αποστέλλεται από το Τμήμα Διοικητικών Υπη¬ 
ρεσιών στο Τμήμα Οικονομικών Υπηρεσιών για την πλη¬ 
ρωμή της δαπάνης. 

2.8 Ο Προϊστάμενος του Τμήματος Οικονομικών Υπη¬ 
ρεσιών ελέγχει τα στοιχεία που περιέχει ο φάκελος της 
προμήθειας του υλικού ή της υπηρεσίας ή της μελέτης 
(ΑΕΔ, έγγραφα διαδικασίας ανάθεσης της προμήθειας, 
σύμβαση, έγγραφα τμηματικών παραλαβών και τελικής 
παραλαβής κλπ.) και εφόσον διαπιστώσει ότι έχουν τηρη¬ 
θεί όλοι οι όροι της σχετικής σύμβασης και οι προβλεπό- 
μενες διαδικασίες παραλαβής, μεριμνά για την έκδοση 
Εντάλματος Πληρωμής της δαπάνης. 

2.9 Το Ένταλμα Πληρωμής ελέγχει και υπογράφει ο Δι¬ 
ευθυντής Οικονομικών και Διοικητικών Υπηρεσιών. 

2.10 Με βάση το Ένταλμα Πληρωμής, ο Προϊστάμενος 
του Τμήματος Οικονομικών Υπηρεσιών μεριμνά για την 
έκδοση της αντίστοιχης εντολής πληρωμής προς Τράπε¬ 
ζα την οποία και υπογράφει με 1η υπογραφή. 

2.11 Ο Διευθυντής Οικονομικών και Διοικητικών Υπηρε¬ 
σιών ελέγχει και υπογράφει την εντολή πληρωμής με 2η 
υπογραφή. Στην περίπτωση που πρόκειται για πληρωμή 
ποσού άνω των 6 50.000, την αντίστοιχη εντολή πληρω¬ 
μής υπογράφει με 2η υπογραφή ο Πρόεδρος της ΕΕΤΤ. 

2.12 Η εντολή πληρωμής παραδίδεται από το Τμήμα Οι¬ 
κονομικών Υπηρεσιών στο δικαιούχο, ο οποίος, κατά την 
παραλαβή της, υπογράφει το αντίστοιχο Ένταλμα Πλη¬ 
ρωμής. Η παράγραφος 2.6 του Άρθρου 2 της παρούσας 
ισχύει και στην περίπτωση αυτή. 

2.13 Ο Προϊστάμενος του Τμήματος Οικονομικών Υπη¬ 
ρεσιών εκδίδει δύο (2) φορέςτο μήνα, ανά 15/θήμερο, Κα¬ 
τάσταση Πληρωμών, την οποία υποβάλλει στον Πρόεδρο 
της ΕΕΤΤ και το Διευθυντή Οικονομικών Υπηρεσιών προς 
ενημέρωσή τους. Οι Καταστάσεις Πληρωμών επιστρέφο- 
νται υπογεγραμμένες από τον Πρόεδρο της ΕΕΤΤ στο 
Τμήμα Οικονομικών Υπηρεσιών, όπου και αρχειοθετού¬ 
νται. 

Για κάθε γενόμενη πληρωμή, επί της Κατάστασης Πλη¬ 
ρωμών θα πρέπει να αναγράφεται ο αριθμός και η ημερο¬ 
μηνία της αντίστοιχης Αίτησης Έγκρισης Δαπάνης και 
του Εντάλματος Πληρωμής. 

Άρθρο 4 

Μεταβατικές διατάξεις 

1. Μέχριτηνέγκρισητου Κανονισμού Εσωτερικής Διάρ¬ 
θρωσης και την κάλυψη των θέσεων εργασίας που ανα- 
φέρονται στην παρούσα Απόφαση, εξουσιοδοτούνται τα 
ακόλουθα Στελέχη της ΕΕΤΤ για την εκτέλεση των πράξε- 




23100 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ων που αναφέρονται στην παρούσα και αντιστοιχούν σε 
αυτές τις θέσεις εργασίας : 

α. Ο Δημήτριος Δημητρόπουλος, Αντιπρόεδρος της 
ΕΕΤΤ με αρμοδιότητα σε θέματα τηλεπικοινωνιών, για την 
εκτέλεση των πράξεων που αναφέρονται στο Διευθυντή 
Οικονομικών και Διοικητικών Υπηρεσιών. 

β. Ο Γεώργιος Ορφανός, τακτικός υπάλληλος της 
ΕΕΤΤ, για την εκτέλεση των πράξεων που αναφέρονται 
στον Προϊστάμενο του Τμήματος Οικονομικών Υπηρε¬ 
σιών. 

γ. Ο Αντώνιος Δεληχάτσιος, τακτικός υπάλληλος της 
ΕΕΤΤ, για την εκτέλεση των πράξεων που αναφέρονται 
στον Προϊστάμενο του Τ μήματος Διοικητικών Υπηρεσιών. 

2. Μέχρι την έκδοση του Προεδρικού Διατάγματος το 
οποίο καθορίζει τη Διάρθρωση της ΕΕΤΤ, οι Διοικητικές 


Ενότητες 1 ης βαθμίδας που αναφέρονται στην παράγρα¬ 
φο 3.2 του Άρθρου 1 της παρούσας, ορίζονται με Απόφα¬ 
ση της Ολομέλειας της ΕΕΤΤ. 

Άρθρο 5 

Τελικές διατάξεις 

Η ισχύς του παρόντος Κανονισμού άρχεται από την 1η 
Ιανουάριου 2002. 

Ο παρών Κανονισμός να δημοσιευθεί στην Εφημερίδα 
της Κυβερνήσεως. 

Μαρούσι, 3 Δεκεμβρίου 2001 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




